ไฟแนนซ์ทูเดย์
ผลของความเห็นของคณะกรรมการกฤษฎีกา กรณีกรมศุลกากร ขอหารือทางกฎหมายเกี่ยวกับการขนส่ง
14 ม.ค. 2560

โดย...
- ผลของความเห็นของคณะกรรมการกฤษฎีกา กรณีกรมศุลกากร ขอหารือทางกฎหมายเกี่ยวกับการขนส่งของระหว่างชายฝั่งในราชอาณาจักรและพื้นที่สัมปทานปิโตรเลียมนอกบริเวณทะเลอาณาเขต หรือปมปัญหาจากกรณีการยกเว้นการเก็บภาษีสรรพสามิต จำนวน 3,000 ล้านบาท ให้กับบริษัท เชฟรอน (ประเทศไทย) ออกมาว่ารัฐต้องเก็บภาษีด้วย สะเทือนกระทรวงการคลังเลยทีเดียว
งานนี้ อภิศักดิ์ ตันติวรวงศ์ รมว.คลัง และ สมชัย สัจจพงษ์ ปลัดคลัง คงนั่งเฉยๆ ไม่ได้ เพราะจะโดนจี้ให้หาไอ้โม่งที่ทำให้รัฐเสียประโยชน์ออกมา ซึ่งเช็กกันได้ไม่ยากหรอกว่า ใครเป็นอธิบดีกรมศุลกากรในช่วงนั้น เพียงแต่ใครจะกล้าเอื้อมมือไปจัดการเท่านั้น เพราะสายสัมพันธ์อธิบดีคนนี้กับบิ๊กในรัฐบาลมันแนบแน่น
- แผนฟื้นฟูธนาคารอิสลามแห่งประเทศไทย (ไอแบงก์) ที่ยืดเยื้อยาวนาน ได้เดินทางมาถึงตอนจบที่กระทรวงการคลังต้องควักกระเป๋าเพิ่มทุนให้ 1.8 หมื่นล้านบาท โดยหาตัวคนทำให้แบงก์เสียหายไม่ได้